
Ministru kabineta noteikumi Nr. 452
Rīgā 2024. gada 9. jūlijā (prot. Nr. 28 35. §)
Par Latvijas Republikas valdības un Amerikas Savienoto Valstu valdības nolīgumu par sadarbību zinātnes un tehnoloģijas jomās
Izdoti saskaņā ar Ministru kabineta iekārtas likuma 31. panta pirmās daļas 2. punktu
· 1. Latvijas Republikas valdības un Amerikas Savienoto Valstu valdības nolīguma par sadarbību zinātnes un tehnoloģijas jomās projekts (turpmāk – nolīgums) ar šiem noteikumiem tiek pieņemts un apstiprināts.
· 2. Nolīgumā paredzēto saistību izpildi koordinē Izglītības un zinātnes ministrija.
· 3. Nolīgums stājas spēkā tā XII pantā noteiktajā laikā un kārtībā.
· 4. Ar nolīguma spēkā stāšanos spēku zaudē Ministru kabineta 1994. gada 5. jūlija lēmums Nr. 85 "Par Latvijas Republikas Valdības un Amerikas Savienoto Valstu Valdības līgumu par sadarbību zinātnes un tehnoloģijas jomā" (Latvijas Vēstnesis, 1994, 88. nr.) un Ministru kabineta 2000. gada 30. augusta rīkojums Nr. 439 "Par Latvijas Republikas valdības un Amerikas Savienoto Valstu valdības vienošanos par Latvijas Republikas valdības un Amerikas Savienoto Valstu valdības līguma par sadarbību zinātnes un tehnoloģijas jomās darbības turpināšanu" (Latvijas Vēstnesis, 2000, 307./309. nr.).

